**Bérleti és üzemeltetési szerződés kiegészítése**

Amely létrejött egyrészről Martonvásár Város, Ráckeresztúr, Tordas és Gyúró Községek Önkormányzatai, mint ellátásért felelős víziközmű tulajdonosok (a továbbiakban együtt: Önkormányzatok)

|  |  |  |
| --- | --- | --- |
|  | Martonvásár | Ráckeresztúr |
| Székhely: | 2462 Martonvásár, Budai út 13. | 2465 Ráckeresztúr, Hősök tere 20. |
| Törzsszám: | 727431 | 727211 |
| KSH azonosító: | 15362931-844-321-07 | 15727213-8411-321-07 |
| Adószám: | 15727433-2-07 | 15727213-1-07 |
| Képviseli: | Dr. Szabó Tibor, polgármester | Dr. Szentes-Mabda Katalin, polgármester |

|  |  |  |
| --- | --- | --- |
|  | Tordas | Gyúró |
| Székhely: | 2463 Tordas, Szabadság út 87. | 2464 Gyúró, Rákóczi utca 49. |
| Törzsszám: | 363091 | 364108 |
| KSH azonosító: | 15363097-8411-321-07 | 15364108-8411-321-07 |
| Adószám: | 15363097-2-07 | 15364108-2-07 |
| Képviseli: | Juhász Csaba, polgármester | Horváth Gyula, polgármester |

másrészről a Fejér Megyei Önkormányzatok Víz- és Csatornamű Zártkörűen Működő Részvénytársaság (Fejérvíz Zrt.), mint üzemeltető (a továbbiakban: Üzemeltető)

|  |  |
| --- | --- |
|  | FEJÉRVÍZ Zrt. |
| Székhely: | 8000Székesfehérvár, Királysor 3-15. |
| Cégjegyzékszám: | 0710001122 |
| KSH azonosító: | 11111544-3600-114-07 |
| Adószám: | 11111544-2-07 |
| Képviseli: | Laczi Péter, vezérigazgató |

(együttesen: Felek) között, a köztük 2013. július 31-én létrejött Bérleti és Üzemeltetési Szerződés (a továbbiakban: Szerződés) kiegészítésének rögzítése érdekében, az alábbi feltételekkel és ténymegállapításokkal.

**Előzmények**

Felek rögzítik, hogy a közöttük 2013. évben létrejött Szerződés Preambulumának tizedik bekezdése és a Szerződés 15.5. pontja alapján Felek megállapodtak abban, hogy amennyiben a szerződés hatálya alatt bármilyen forrásból épülő új beruházásban megvalósult szennyvíz közművek üzemeltetésére Üzemeltető kap megbízást a Szerződés mellékletének kiegészítésével, valamint, hogy az Önkormányzatok a létrejövő víziközmű vagyon számviteli nyilvántartásba vételéről, valamint a létrejött víziközmű vagyon műszaki paramétereiről tájékoztatják Üzemeltetőt.

Önkormányzatok a ráckeresztúri szennyvíztelep területét érintő módosításokat hajtottak végre, mellyel mind a szennyvíztelep területe, mind az ahhoz kapcsolódó jogok, mind pedig a terület értéke megváltozott. Mindezekre tekintettel a Szerződés kiegészítése szükséges az erre vonatkozó információkkal

**I. A szerződés kiegészítés tárgya**

1. Felek rögzítik, hogy Martonvásár Város Önkormányzata 2021. november 17-én megvásárolta a Ráckeresztúr 079/5 hrsz.-ú ingatlan 1000/8700-ad részét.

2. Felek rögzítik, hogy Ráckeresztúr Község Önkormányzata a tulajdonában lévő 079/5 hrsz.-ú ingatlanából 1260 m2 térmértékű területet, Martonvásár Város Önkormányzata pedig az 1. pontban megjelölt nagyságú területet telekalakítási eljárás keretében hozzácsatolta a ráckeresztúri szennyvíztelep 079/4 hrsz.- területéhez, melynek nagysága így 5987 m2-re módosult. (A 079/4 hrsz.-ú terület tulajdoni lapja jelen szerződés 1. melléklete.)

3. Felek rögzítik, hogy Ráckeresztúr Község Önkormányzata megvásárolta a 079/4 hrsz.-ú szennyvíztelep terület melletti 0114 hrsz.-ú területet, melyen Önkormányzatok 2022.05.04-én átjárási szolgalmi jogot létesítettek a 079/4 és 079/5 hrsz.-ú területek tulajdonosai részére. (A 0114 hrsz.-ú terület tulajdoni lapja és a változási vázrajz jelen szerződés 2. melléklete.)

4. Felek rögzítik, hogy az 1.-3. pontban foglaltak alapján a szennyvíztelep területében lévő tulajdoni arányok és értékek az alábbiak szerint módosulnak:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Jelen-legi telek tulaj-doni há-nyad (/10000) | Terü-let m2 | Bőví-tés m2 | Bőví-tés utáni tulaj-don m2 | Eredeti földterület nyilvántar-tási érték (Ft) | Vásárlási érték (Ft) | Telekszol-galom megváltás (Ft) | Módosított nyilvántartási érték (Ft) | Módosí-tott telek tulajdoni hányad (/10000) |
| Ráckeresz-túr | 3057 | 1139 | 1260 | 2399 | 2 196 368  | 1 000 000  | 869 203  | 4 065 571  | 4007 |
| Martonvásár | 3767 | 1404 | 1000 | 2404 | 2 707 375  | 1 260 000  | 1 000 000  | 4 967 375  | 4015 |
| Tordas | 1813 | 676 | 0 | 676 | 1 303 551  | 0  | 150 000  | 1 453 551  | 1129 |
| Gyúró | 1363 | 508 | 0 | 508 | 979 592  | 0  | 150 000  | 1 129 592  | 849 |
|  |  |  |  |  |  |  |  |  |  |
|  |  | 3727 | 2260 | 5987 | 7 186 885  | 2 260 000  | 2 169 203  | 11 616 089  |  |

5. Felek rögzítik, hogy Szerződés mellékletét képező vagyonleltár, valamint vagyonnyilvántartás kiegészül az 1.-4. pontok szerinti adatokkal.

**II. Egyéb rendelkezések**

1. Felek rögzítik, hogy jelen szerződés kiegészítéssel Üzemeltető részére átadott terület üzemeltetési kérdéseire a Szerződés rendelkezései irányadóak, Felek a Szerződés rendelkezéseit nem módosítják.

2. Felek rögzítik, hogy részükről a bérleti és üzemeltetési szerződés kiegészítésének megkötését kizáró körülmény nem áll fenn.

3. Jelen szerződés kiegészítést Felek a víziközmű-szolgáltatásról szóló 2011 évi CCIX. törvény és végrehajtási rendeletei alapján kötötték meg, a nem rendezett kérdésekben azok rendelkezései irányadóak.

…………………………….., 20……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Martonvásár Város Önkormányzata Ráckeresztúr Község Önkormányzata

Dr. Szabó Tibor, polgármester Dr. Szentes-Mabda Katalin, polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tordas Község Önkormányzata Gyúró Község Önkormányzata

Juhász Csaba, polgármester Horváth Gyula, polgármester

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Laczi Péter, vezérigazgató

 FEJÉRVÍZ Zrt.

**Mellékletek:**

1. számú melléklet: Ráckeresztúr 079/4 hrsz-ú ingatlan tulajdoni lapja

2. számú melléklet: Ráckeresztúr 0114 hrsz.-ú ingatlanra vonatkozó tulajdoni lap és változási vázrajz